title: 2011/603/ES: Eiropas Parlamenta Lēmums ( 2011. gada 10. maijs ) par Eiropas Savienības Pamattiesību aģentūras kontu slēgšanu attiecībā uz 2009. finanšu gadu

text:
               27.9.2011

               LV

               Eiropas Savienības Oficiālais Vēstnesis

               L 250/223

         EIROPAS PARLAMENTA LĒMUMS
   (2011. gada 10. maijs)
   par Eiropas Savienības Pamattiesību aģentūras kontu slēgšanu attiecībā uz 2009. finanšu gadu
   (2011/603/ES)
   EIROPAS PARLAMENTS,

               —

               ņemot vērā Eiropas Savienības Pamattiesību aģentūras 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Savienības Pamattiesību aģentūras 2009. finanšu gada pārskatiem, ar Aģentūras atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 15. februāra Regulu (EK) Nr. 168/2007, ar ko izveido Eiropas Savienības Pamattiesību aģentūru (3), un jo īpaši tās 21. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0130/2011),

               1.

               apstiprina Eiropas Savienības Pamattiesību aģentūras kontu slēgšanu attiecībā uz 2009. finanšu gadu;

               2.

               uzdod priekšsēdētājam šo lēmumu nosūtīt Eiropas Savienības Pamattiesību aģentūras direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 10. lpp.

      (2)  OV L 248, 16.9.2002., 1. lpp.

      (3)  OV L 53, 22.2.2007., 1. lpp.

      (4)  OV L 357, 31.12.2002., 72. lpp.


title: Papildinājums Padomes Lēmumam 2007/543/EK ( 2007. gada 23. jūlijs ) par Bulgārijas un Rumānijas pievienošanos Konvencijai par Eiropas Policijas biroja izveidi (Eiropola konvencija) ( OV L 200, 1.8.2007. )

text:
               30.10.2007

               LV

               Eiropas Savienības Oficiālais Vēstnesis

               L 284/26

      PAPILDINĀJUMS

   Padomes Lēmumam 2007/543/EK (2007. gada 23. jūlijs) par Bulgārijas un Rumānijas pievienošanos Konvencijai par Eiropas Policijas biroja izveidi (Eiropola konvencija)
   (Eiropas Savienības Oficiālais Vēstnesis L 200, 2007. gada 1. augusts)
   Turpmāk doto konvenciju un protokolus bulgāru un rumāņu valodas versijās publicēs vēlāk Oficiālā Vēstneša Īpašajā izdevumā.
   Eiropola konvencija un protokoli, kas pieņemti:

               —

               1996. gada 24. jūlijā,

               —

               1997. gada 19. jūnijā,

               —

               2000. gada 30. novembrī,

               —

               2002. gada 28. novembrī,

               —

               2003. gada 27. novembrī.


title: Noteikumi par smēķēšanas aizliegumu Eiropas Parlamenta telpās – Prezidija lēmums 2011. gada 23. marts

text:
               2.4.2011

               LV

               Eiropas Savienības Oficiālais Vēstnesis

               C 102/8

         NOTEIKUMI PAR SMĒĶĒŠANAS AIZLIEGUMU EIROPAS PARLAMENTA TELPĀS
   Prezidija lēmums 2011. gada 23. marts
   2011/C 102/04
   PREZIDIJS,
   ņemot vērā Reglamenta 23. panta 2. punktu,
   ņemot vērā atzinumu, ko 2011. gada 11. februārī sniegusi Profilakses un darba aizsardzības padomdevēja komiteja,
   tā kā:

               (1)

               2007. gada 24. oktobra rezolūcijā par Zaļo grāmatu “Virzība uz Eiropu, kas brīva no tabakas dūmiem: politikas iespējas ES līmenī” (1) un 2009. gada 26. novembra rezolūcijā attiecībā uz vidi, kas brīva no tabakas dūmiem (2), Eiropas Parlaments aicināja Prezidiju, ņemot vērā tā pienākumu rādīt priekšzīmi, pieņemt smēķēšanas aizliegumu, kas bez izņēmumiem tūlīt stātos spēkā visās Eiropas Parlamenta darba vietās.

               (2)

               Pamatojoties uz Padomes Lēmumu 2004/513/EK, Eiropas Savienība ir ratificējusi Pasaules Veselības organizācijas Pamatkonvenciju par tabakas kontroli, saskaņā ar kuras 8. panta 1. punktu līgumslēdzējas puses atzīst – ir zinātniski pierādīts, ka tabakas dūmu iedarbība izraisa nāvi, saslimšanu un invaliditāti, un saskaņā ar kuras 8. panta 2. punktu līgumslēdzējām pusēm ir noteikts pienākums pieņemt efektīvus likumdošanas, īstenošanas, administratīvus un/vai citus pasākumus, kas nodrošina aizsardzību no tabakas dūmu iedarbības darbavietu iekštelpās.

               (3)

               Padomes Direktīvas 89/391/EEK 5. pantā noteikts, ka darba devējam ir pienākums nodrošināt darba ņēmēju drošību un veselības aizsardzību visos ar darbu saistītos aspektos.

               (4)

               Ir zinātniski pierādīts, ka pasīvā smēķēšana nopietni apdraud veselību, tādēļ Eiropas Parlamenta pienākums ir aizsargāt deputātus, savus darbiniekus un citas personas, kas uzturas Parlamenta telpās, no novēršama veselības apdraudējuma un pasīvās smēķēšanas izraisītām nepatīkamām sajūtām.

               (5)

               Eiropas Parlamenta kā darba devēja juridisks pienākums ir aizsargāt savus darbiniekus no veselības apdraudējuma darbavietā.

               (6)

               Eiropas Parlamentam kā iestādei ir jāveic visi vajadzīgie pasākumi, ar kuriem tas var nodrošināties pret iespējamām prasībām par kaitējuma atlīdzību.

               (7)

               Ņemot vērā ar pasīvo un aktīvo smēķēšanu saistīto veselības apdraudējumu, vēlams, lai Eiropas Parlaments sniegtu deputātiem, deputātu palīgiem un Parlamenta personālam informāciju, kas palīdzētu labāk izprast ar pasīvo un aktīvo smēķēšanu saistītos riskus, kā arī izstrādātu palīdzības programmas tiem, kuri vēlas atmest smēķēšanu.

               (8)

               Tādēļ Eiropas Parlaments atbalsta mērķi savās telpās nodrošināt no tabakas dūmiem pilnīgi brīvu vidi, par vienīgo izņēmumu nosakot tieši smēķēšanai atvēlētās zonas Parlamenta ēkās.

               (9)

               Jānodrošina smēķēšanas aizlieguma efektīva īstenošana saskaņā ar šiem noteikumiem. Tādēļ papildus šim aizliegumam tiek izstrādāta atbilstoša kārtība, saskaņā ar kuru attiecīgos gadījumos varēs piemērot iedarbīgus, samērīgus un preventīvus sodus,

         IR PIEŅĒMIS ŠĀDU LĒMUMU.
   1. pants
   1.   Smēķēt aizliegts visās Eiropas Parlamenta telpās, tostarp dalībvalstīs esošajos informācijas birojos un sadarbības birojā Vašingtonā, izņemot vienīgi smēķēšanai īpaši atvēlētās zonas, kas uzskaitītas pielikumā.
   Kvestori var lemt par pielikuma turpmāku grozīšanu.
   2.   Smēķēt aizliegts arī dienesta automobiļos un visos citos transportlīdzekļos, ko nodrošina Parlaments.
   2. pants
   1.   Šos noteikumus dara zināmus deputātiem, viņu palīgiem un Parlamenta personālam.
   2.   Skaidri salasāmas norādes par 1. pantā noteikto smēķēšanas aizliegumu izvieto pie ieejas Eiropas Parlamenta ēkās un visās Parlamenta telpu sabiedriskajās vietās, izņemot smēķēšanai īpaši atvēlētās zonas, kas uzskaitītas pielikumā. Tiek skaidri norādīta smēķēšanai atvēlēto zonu atrašanās vieta, lai deputāti, deputātu palīgi un Parlamenta personāls zinātu, tieši kur ir atļauts smēķēt. Pelnu trauki Parlamenta telpās netiek izvietoti, izņemot smēķēšanai īpaši atvēlētās zonas un zonas pie ieejas Parlamenta ēkās.
   3.   Politisko grupu vadītāji atgādina deputātiem un attiecīgo grupu darbiniekiem, ka šie noteikumi ir jāievēro.
   3. pants
   Personāla ģenerāldirektorāts sadarbībā ar Profilakses un darba aizsardzības padomdevēju komiteju izstrādā politiku ar pasīvo un aktīvo smēķēšanu saistīto risku novēršanai, šajā nolūkā īstenojot attiecīgu pasākumu kopumu, lai Parlamenta deputātiem, deputātu palīgiem un Parlamenta personālam sniegtu informāciju, kas palīdzētu labāk izprast ar pasīvo un aktīvo smēķēšanu saistītos riskus, un piedāvā palīdzības programmas tiem, kuri vēlas atmest smēķēšanu.
   4. pants
   Personai, kas šos noteikumus neievēro, pieprasa nekavējoties pārtraukt smēķēšanu (mutisks atgādinājums). Ģenerālsekretārs ir atbildīgs par to, lai būtu nodrošināta šī noteikuma ievērošana.
   5. pants
   1.   Deputātam, kas arī pēc 4. pantā minētā mutiskā atgādinājuma joprojām neievēro šos noteikumus, kvestoru un Parlamenta priekšsēdētāja vadībā piemēro sodu 6. pantā noteiktajā kārtībā.
   2.   Ierēdnim, citam personāla loceklim vai reģistrētam deputāta palīgam, kas arī pēc 4. pantā minētā mutiskā atgādinājuma joprojām neievēro šos noteikumus, ģenerālsekretāra vadībā piemēro sodu 7. pantā noteiktajā kārtībā.
   3.   Vietējam deputāta palīgam, apmeklētājam vai citai Parlamenta telpās esošai personai (piemēram, pakalpojumu sniedzēju un ārējo uzņēmumu personāls), kas arī pēc 4. pantā minētā mutiskā atgādinājuma joprojām neievēro šos noteikumus, ģenerālsekretāra vadībā piemēro sodu 8. pantā noteiktajā kārtībā.
   6. pants
   1.   Ģenerālsekretārs paziņo kvestoriem tā deputāta vārdu un uzvārdu, kurš atsakās ievērot šos noteikumus. Pēc tam kvestori nosūta deputātam oficiālu paziņojumu (rakstisks atgādinājums – “dzeltenā kartiņa”) par to, ka atkārtota šo noteikumu pārkāpuma gadījumā tiks piemērots naudassods.
   2.   Ja deputāts atkārtoti pārkāpj šos noteikumus, Parlamenta priekšsēdētājs, pamatojoties uz kvestoru iesniegtu priekšlikumu, pieņem lēmumu uzlikt attiecīgajam deputātam naudassodu (“sarkanā kartiņa”). Sodanaudu piemēro vienas komandējuma dienas naudas apmērā. Šo summu ietur no deputātam paredzētās piemaksas par vispārējiem izdevumiem.
   3.   Deputāts, kuram piemērots sods, 15 darba dienu laikā pēc paziņojuma saņemšanas var iesniegt rakstisku sūdzību Parlamenta priekšsēdētājam. Pārsūdzība aptur lēmuma izpildi. Prezidijs savu pamatoto lēmumu dara zināmu sūdzības iesniedzējam divu mēnešu laikā pēc sūdzības iesniegšanas dienas.
   7. pants
   1.   Ja ierēdnis, cits personāla loceklis vai reģistrēts deputāta palīgs atkārtoti pārkāpj šos noteikumus, ģenerālsekretārs nosūta attiecīgajai personai oficiālu paziņojumu par to, ka tiks piemērots disciplinārsods.
   2.   Pret ierēdni, citu personāla locekli vai reģistrētu deputāta palīgu, kas joprojām pārkāpj šos noteikumus, ierosina disciplinārlietu saskaņā ar Civildienesta noteikumiem.
   3.   Persona, kurai uzliek sodu saskaņā ar šo pantu, var iesniegt iecēlējinstitūcijai pārsūdzību saskaņā ar 90. pantu Eiropas Kopienu Civildienesta noteikumos un Eiropas Kopienu pārējo darbinieku nodarbināšanas kārtībā, kas ir pilnībā piemērojami.
   8. pants
   Vietējo deputāta palīgu, apmeklētāju vai citu Parlamenta ēkā ieradušos personu, kas atkārtoti pārkāpj šos noteikumus, no Parlamenta ēkas nekavējoties izraidīs.
   9. pants
   Šie noteikumi aizstāj Prezidija 2004. gada 13. jūlija lēmumu, ar ko paredz noteikumus par smēķēšanu Eiropas Parlamenta telpās. Šie noteikumi stājas spēkā nākamajā dienā pēc to publicēšanas Oficiālajā Vēstnesī.
   10. pants
   Šos noteikumus pārskata pēc tam, kad tie divus gadus ir bijuši spēkā.

      (1)  P6_TA(2007) 0471.

      (2)  P7_TA(2009) 0100.

      PIELIKUMS
      Smēķēšanai īpaši atvēlēto zonu saraksts:

                     Briselē

                                          1.

                                          ASP 00G110 ES

                              deputātu bārs (2 smēķēšanas kabīnes)

                                          2.

                                          PHS 03C011 ES

                              telpa, kas atrodas pie bāra blakus plenārsēžu zālei

                     Luksemburgā

                                          1.

                                          KAD 00C720b RE

                                          2.

                                          GOL 00A700b RE

                                          3.

                                          SCH 01A701 RE

                                          4.

                                          TOA 00A891 CI

                              atpūtas zona (1 smēķēšanas kabīne)

                                          5.

                                          TOB 00B834 ES

                                          6.

                                          PRE 00A720 ES

                              1 smēķēšanas kabīne

                     Strasbūrā

                                          1.

                                          WIC M-1721 RE

                                 Cygnes bārs

                                          2.

                                          LOW C01101

                              deputātu bārs (1 smēķēšanas kabīne)


title: 2010/778/ES: Komisijas Lēmums ( 2010. gada 15. decembris ), ar ko groza Lēmumu 2006/944/EK, ar ko Kopienai un katrai dalībvalstij nosaka atbilstīgos emisiju līmeņus saskaņā ar Kioto protokolu un atbilstoši Padomes Lēmumam 2002/358/EK (izziņots ar dokumenta numuru C(2010) 9009)

text:
               16.12.2010

               LV

               Eiropas Savienības Oficiālais Vēstnesis

               L 332/41

         KOMISIJAS LĒMUMS
   (2010. gada 15. decembris),
   ar ko groza Lēmumu 2006/944/EK, ar ko Kopienai un katrai dalībvalstij nosaka atbilstīgos emisiju līmeņus saskaņā ar Kioto protokolu un atbilstoši Padomes Lēmumam 2002/358/EK
   (izziņots ar dokumenta numuru C(2010) 9009)
   (2010/778/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 25. aprīļa Lēmumu 2002/358/EK par ANO Vispārējai konvencijai par klimata pārmaiņām pievienotā Kioto protokola apstiprināšanu Eiropas Kopienas vārdā un no tā izrietošo saistību kopīgu izpildi (1) un jo īpaši tā 3. pantu,
   tā kā:

               (1)

               Komisijas Lēmumā 2006/944/EK (2) Savienībai un tās dalībvalstīm ir noteikti emisiju līmeņi pirmā saistību perioda piecu gadu laikposmam saskaņā ar Kioto protokolu.

               (2)

               Lēmumā 2006/944/EK noteiktie emisiju līmeņi tika balstīti provizoriskajos datos, jo līdz 2006. gada 31. decembrim nebija noteikti galīgie atsauces gada emisiju rādītāji.

               (3)

               Pēc pārbaužu pabeigšanas, ko veica saskaņā ar 8. pantu Kioto protokolā, kas pievienots Apvienoto Nāciju Organizācijas Vispārējai konvencijai par klimata pārmaiņām, tagad saskaņā ar Lēmumā 2006/944/EK noteikto metodi ir jānosaka Savienībai un katrai dalībvalstij piešķiramie galīgie attiecīgo emisiju līmeņi.

               (4)

               Dānija ir pastāvīgi paudusi bažas attiecībā uz atsauces gada emisijām, kas izriet no ārkārtēji zemām atsauces gada emisijām, kuras bija norādītas tās ziņojumā, kuru iesniedza saskaņā ar Komisijas Lēmuma 2005/166/EK (3) 23. pantu. Lai pilnībā ņemtu vērā Dānijas īpašo un vienreizējo situāciju, kuru Padome atzina 2002. gadā procesā, kā rezultātā pieņēma Lēmumu 2002/358/EK, kas izriet no tās neparasti zemajām atsauces gada emisijām un tā, ka Dānijai ir vienas no lielākajām emisiju samazināšanas kvantitatīvajām saistībām saskaņā ar minētā pielikuma II pielikumu, Savienībai ir jāpārskaita 5 miljoni noteiktā daudzuma vienību Dānijai, lai ievērotu pirmā saistību perioda saistības saskaņā ar Kioto protokolu, kas pievienots Apvienoto Nāciju Vispārējai konvencijai par klimata pārmaiņām. Komisija ir pienācīgi ņēmusi vērā Dānijas apņemšanos anulēt visas kvotas, kas pēc šīs pārskaitīšanas palikušas pirmā saistību perioda beigās.

               (5)

               Tāpēc attiecīgi jāgroza Lēmums 2006/944/EK.

               (6)

               Šajā lēmumā paredzētie pasākumi ir saskaņā ar Klimata pārmaiņu komitejas atzinumu,

         IR PIEŅĒMUSI ŠO LĒMUMU.
   1. pants
   Lēmumu 2006/944/EK groza šādi.

               1.

               Lēmuma 2. pantu aizstāj ar šādu pantu:
               “2. pants
               Starpība 19 357 532 tonnu oglekļa dioksīda ekvivalenta apmērā starp Savienībai piešķirto daudzumu un Lēmuma 2002/358/EK II pielikumā minēto dalībvalstīm piešķirto daudzumu summu jāsedz ar Savienības piešķirtām noteiktā daudzuma vienībām.”

               2.

               Pielikumu aizstāj ar šā lēmuma pielikumu.

         2. pants
   Savienības reģistra centrālais administrators pārskaita piecus miljonus (5 000 000) šo noteiktā daudzuma vienību Kioto protokola pusei, kam ir konts Dānijas reģistrā.
   3. pants
   Šis lēmums ir adresēts dalībvalstīm.

      Briselē, 2010. gada 15. decembrī

            Komisijas vārdā –

            Komisijas locekle

         Connie HEDEGAARD

      (1)  OV L 130, 15.5.2002., 1. lpp.

      (2)  OV L 358, 16.12.2006., 87. lpp.

      (3)  OV L 55, 1.3.2005., 57. lpp.

      PIELIKUMS

         Attiecīgie emisiju līmeņi, kas izteikti oglekļa dioksīda ekvivalenta tonnās un piešķirti Savienībai un dalībvalstīm pirmajam emisiju daudzuma ierobežošanas un samazināšanas kvantitatīvo saistību periodam saskaņā ar Kioto protokolu

                  Eiropas Savienība (1)

                  19 621 381 509

                  Beļģija

                  673 995 528

                  Dānija

                  273 827 177

                  Vācija

                  4 868 096 694

                  Īrija

                  314 184 272

                  Grieķija

                  668 669 806

                  Spānija

                  1 666 195 929

                  Francija

                  2 819 626 640

                  Itālija

                  2 416 277 898

                  Luksemburga

                  47 402 996

                  Nīderlande

                  1 001 262 141

                  Austrija

                  343 866 009

                  Portugāle

                  381 937 527

                  Somija

                  355 017 545

                  Zviedrija

                  375 188 561

                  Apvienotā Karaliste

                  3 396 475 254

                  Bulgārija

                  610 045 827

                  Čehija

                  893 541 801

                  Igaunija

                  196 062 637

                  Kipra

                  Nepiemēro

                  Latvija

                  119 182 130

                  Lietuva

                  227 306 177

                  Ungārija

                  542 366 600

                  Malta

                  Nepiemēro

                  Polija

                  2 648 181 038

                  Rumānija

                  1 279 835 099

                  Slovēnija

                  93 628 593

                  Slovākija

                  331 433 516

         (1)  Lai kopīgi īstenotu saistības, kas norādītas Kioto protokola 3. panta 1. punktā saskaņā ar tā 4. panta noteikumiem atbilstīgi Lēmumam 2002/358/EK, un piemērojot dalībvalstīm, kas norādītas minētā lēmuma II pielikumā.